Tina Drazu

Tina Drazu bụ Onye na-anya ụgbọelu na Uganda, onye na-eje ozi dị ka onye isi na Uganda National Airlines Company, Ụlọ Ọrụ Ụgbọelu Mba Uganda, na ngwá ọrụ A330-841, kemgbe Febụwarị 2021. Tupu nke ahụ, kemgbe Eprel 2019, ọ bụ onye isi na ụgbọ elu CRJ 900, n'otu ụlọ ọrụ ụgbọ elu ahụ. Ka ọ na-erule n'ọnwa Ọktoba afọ 2023, ọ bụ otu n'ime naanị ụmụ nwanyị abụọ na-arụ ọrụ na A330-841 na ụlọ ọrụ ụgbọelu ahụ.

 Mmalite na agụmakwụkwọ 
A mụrụ Drazu na Arua District, na mpaghara West Nile, na mpaghara Northern nke Uganda. O nwetara Ikike ụgbọelu azụmahịa ya na Cape Flying Services na South Africa n'afọ 2010.

N'afọ 2020, ọ bụ otu n'ime ndị ọkwọ ụgbọelu ahọpụtara ka ha nweta ọzụzụ na ngwá ọrụ A330-800. Ọ gụsịrị ọzụzụ nke ụdị na Airbus Training Center na Miami, Florida, United States, na ngwụcha afọ 2020.

 Ọrụ 
Drazu nọrọ otu afọ na ọnwa atọ na-efe na Asante Airlines na South Sudan, site na Jenụwarị 2011 ruo Machị 2012. Ọ rụrụ ọrụ na Aerolink Uganda site na Julaị 2012 ruo Eprel 2019, dị ka onye na-anya ụgbọelu. N'afọ 2013, mgbe ọ nọ na Aerolink, o mere Captain na Cessna 208 Caravan equipment.

N'ọnwa Eprel 2019, ụlọ ọrụ ụgbọelu Uganda National Airlines were ya n'ọrụ, dịka otu n'ime ọnụ ọgụgụ dị nta nke ụmụ nwanyị na-anya ụgbọelu na ụlọ ọrụ ụgbọ elu ahụ. Ka ọ na-erule n'ọnwa Febụwarị 2021, Drazu bụ otu n'ime ụmụ nwanyị ise na-efe Ụgbọelu Uganda Airlines, n'ime ndị ọkwọ ụgbọelu 50 na ụlọ ọrụ ụgbọelu ahụ. Ya na Vanita Kayiwa bụ naanị ụmụ nwanyị abụọ bụ ndị otu ndị na-arụ ọrụ n'ụgbọelu A330-841 na Uganda Airlines, n'oge ahụ. Tina Drazu na onye ọrụ ibe ya Vanita Kayiwa bụ ihe nlereanya maka ụmụ agbọghọ Ugandan chọrọ ịchụso ọrụ na ụgbọ elu. Ha abụọ agafeela karịa nwanyị ọ bụla bu ha ụzọ.

 Hụkwa 

 Robert Wakhweya
 Kokoro Janda
 Rita Nasirumbi
 Michael Etiang
 Vanita Kayiwa

 Edensibia 

Òtù:Mmadụ ndi di ndụ